Rikunarita-ORG/Wikinium huggingface dataset:
# வொய்வொதீனா

| வொய்வொதீனா தன்னாட்சி மாகாணம்
      * Аутономна Покрајина Војводина (செரு)
*Autonomna Pokrajina Vojvodina* (செரு/குரோ) *Vajdasági Autonóm Tartomány* (அங்) *Autonómna pokrajina Vojvodina* (சுலோ) *Provincia Autonomă Voivodina* (ரோமா) Автономна Покраїна Войводина (ரூ)
 |
| --- |
|
கொடி

சின்னம்

 |
| **வொய்வொதீனாவின் மரபார்ந்த சின்னங்கள்**   |
| செர்பியாவினுள் வொய்வொதீனாவின் அமைவிடம் |
| தலைநகரம் | நோவி சாத் (*நிர்வாக மையம்*) |
| பெரிய நகர் | தலைநகர் |
| ஆட்சி மொழி(கள்) | * செருபியன்
* அங்கேரிய
* சுலோவாக்கிய
* உருமானிய
* குரோவாசிய
* ரூசின்
 |
| நாடு |  செர்பியா |
| அரசாங்கம் | தன்னாட்சி மாகாணம் |
|  |
| • அரசுத் தலைவர்  | ஐகோர் மிரோவிச் (SNS) |
| • வொய்வொதீன சட்டமன்றத் தலைவர்  | இசுத்வான் பாசுட்டர் (SVM) |
|  |
| சட்டமன்றம் | சட்டமன்றம் |
| நிறுவுதல் |
|  |
| • செர்பிய வொய்வொதீனா உருவாக்கம்  | 1848 |
| • நிறுவல்  | 1944 |
|  |
| பரப்பு |
| • மொத்தம் | 21,506 km2 (8,304 sq mi) |
| மக்கள் தொகை |
| • 2011 கணக்கெடுப்பு | 1,931,809 |
| • அடர்த்தி | 90/km2 (233.1/sq mi) |
| நேர வலயம் | ஒ.அ.நே+1 (CET) |
| • கோடை (ப.சே.நே.) | ஒ.அ.நே+2 (CEST) |

**வொய்வொதீனா** (*Vojvodina*, செருபிய குரோவாசிய மொழி: Vojvodina சுலோவாக்கிய, செக்: Vojvodina;), அலுவல்முறையாக **வொய்வொதீனா தன்னாட்சி மாகாணம்** (*Autonomous Province of Vojvodina*, செர்பியம்: Аутономна Покрајина Војводина / *Autonomna Pokrajina Vojvodina*;), செர்பியாவில் நாட்டின் வடபகுதியில் பன்னோனியன் சமவெளியில் உள்ள தன்னாட்சி மாகாணம் ஆகும்.

நோவி சாத் வொய்வொதீனாவின் மிகப்பெரிய நகரமும் நிர்வாக மையமும் ஆகும். வொய்வொதீனாவின் மக்கள்தொகை கிட்டத்தட்ட 2 மில்லியன் (இது செர்பியாவின் மக்கள்தொகையில், கொசாவோவைத் தவிர்த்து, 27% ஆகும். இந்த மாகாணத்தில் 26 இனக் குழுக்களும் அலுவல்முறையாக ஆறு மொழிகளும் உள்ளன.

## மேற்கோள்கள்

## வெளியிணைப்புகள்

விக்கிமீடியா பொதுவகத்தில்,
 வொய்வொதீனா
என்பதில் ஊடகங்கள் உள்ளன.

* (ஆங்கிலம்) (செர்பிய மொழி) Government of the Autonomous Province of Vojvodina
* (ஆங்கிலம்) (செர்பிய மொழி) Assembly of the Autonomous Province of Vojvodina
* (ஆங்கிலம்) (செர்பிய மொழி) Provincial Secretariat for Regional and International Cooperation
* (ஆங்கிலம்) (செர்பிய மொழி) Tourism organization of Vojvodina பரணிடப்பட்டது 2018-05-17 at the வந்தவழி இயந்திரம்
* (ஆங்கிலம்) (செர்பிய மொழி) VojvodinaCafe - All about Vojvodina
* Useful information about Vojvodina, Parks of Nature, River Expedition, Wine Trails, Cities, Etno, Adventure and more பரணிடப்பட்டது 2010-07-12 at the வந்தவழி இயந்திரம்
* Interactive map of Novi Sad
* Atlas of Vojvodina (Wikimedia Commons)
* Statistical information about municipalities of Vojvodina
* List of largest cities of Vojvodina பரணிடப்பட்டது 2012-12-10 at Archive.today
* (அங்கேரியம்) *The encyclopedia of Vojvodina*
# இனவரைவியல்

**இனவரைவியல்** (Ethnography) என்பது, கள ஆய்வுகளின் அடிப்படையில், மனித சமூகத் தோற்றப்பாடுகள் தொடர்பான பண்புநிலை விளக்கமாக அமையும் ஒருவகை எழுத்தாக்கம் ஆகும். தனிப்பட்ட இனக்குழு அல்லது மக்களைப்பற்றி எழுதுவது இனவரைவியல் எனலாம். ஒரு முறைமையின் பகுதிகளைத் தனித்தனியாக அணுகுவதன்மூலம் அம்முறைமையை அச்சொட்டாகப் புரிந்து கொள்ள முடியாது என்ற எண்ணக்கருத்தின் அடிப்படையில் உருவான ஒரு முழுதளாவிய ஆய்வு முறையின் விளைவுகளை இனவரைவியல் முன்வைக்கிறது. இனக்குழுபற்றிய முழுமையான ஆய்வு என்பதனால் இதனை இனக்குழுவியல் என்றும் குறிப்பிடலாம். இது, பயண எழுத்தாக்கம், குடியேற்றவாத அலுவலகங்களின் அறிக்கைகள் ஆகியவற்றுடன் முறைசார்ந்ததும், வரலாற்றுரீதியானதுமான தொடர்புகளைக் கொண்டுள்ளது. ஆரம்பகாலத்தில், பயணிகளும், புத்தாய்வாளரும், சமயம் பரப்புவதில் ஈடுபட்டிருந்த குருமாரும், குடியேற்றவாத அலுவலருமே இனக்குழுக்களைப் பற்றிய செய்திகளைத் தொகுத்தனர். இவர்கள் குறிப்பிட்ட துறையில் பயிற்சியற்றவர்கள் ஆதலால் இவர்களுடைய தொகுப்புக்கள் முழுமையானவையாகவோ அல்லது போதுமானவையாகவோ அமையவில்லை. பிற்காலத்தில் முறைப்படி பயிற்சிபெற்ற மானிடவியலாளர்கள் இதற்கெனவே மக்களிடம் சென்று ஆய்வுகளை மேற்கொண்டனர்.

## பண்பாட்டு மானிடவியலும், சமூக மானிடவியலும்

பண்பாட்டு மானிடவியலும், சமூக மானிடவியலும் பெரும்பாலும் இனவரைவியல் ஆய்வுகளின் அடிப்படையில் வளர்ந்தவையே. இத்துறைகள் சார்ந்த நூல்களும் பெரும்பாலும் இனவரைவியல் நூல்களே. புரொனிஸ்லோ மலினோவ்ஸ்கி எழுதிய *மேற்குப் பசிபிக்கின் ஆர்கோனெட்டுகள்* என்னும் நூல், ஈ, ஈ. இவான்ஸ் பிரிச்சாட் (E. E. Evans-Pritchard) என்பவரின் *நியுவர்* (The Nuer), மார்கிரட் மீட் (Margaret Mead) என்பவரின் *சமோவாவின் முதிர்ச்சி* என்னும் நூல், கிரெகரி பட்டெசன் (Gregory Bateson) என்பவரின் *நாவென்* என்பன இதற்குச் சிறந்த எடுத்துக்காட்டுகளாகும். பண்பாட்டு மானிடவியலில், பல இனவரைவியல் துணைத் துறைகள் உள்ளன.

## இவற்றையும் காண்க

* இனஒப்பாய்வியல்
* நாட்டார் வழக்காற்றியல்
* உள்ளியம் (மெய்யியல்)
* பங்குபற்றி அவதானித்தல்
* பண்பறி ஆய்வு

## மேற்கோள்கள்
# வேங்கைப்புலி

| வேங்கைப்புலி |
| --- |
|  |
| காப்பு நிலை |
|  மிக அருகிய இனம்  (IUCN 3.1) |
| உயிரியல் வகைப்பாடு |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | ஊனுண்ணி |
| குடும்பம்: | பூனைக் குடும்பம் |
| பேரினம்: | *Acinonyx* |
| இனம்: | *Acinonyx jubatus* |
| துணையினம்: | A. j. venaticus |
| முச்சொற் பெயரீடு |
| Acinonyx jubatus venaticus (எட்வர்ட், 1821) |
| வேறு பெயர்கள் |
| *Acinonyx jubatus raddei* (Hilzheimer, 1913) |

**வேங்கைப்புலி** அல்லது **ஆசியச் சிறுத்தை** (Acinonyx jubatus) என்பது பூனைக் குடும்பத்தைச் சேர்ந்த பாலூட்டி ஆகும். ஜனவரி 2022இல் ஈரானிய சுற்றுச்சூழல் துறையின் மதிப்பீட்டு நிலவரப்படி, 9 ஆண்கள் மற்றும் 3 பெண்கள் உட்பட 12 வேங்கைப்புலிகள் மட்டுமே ஈரானில் எஞ்சியுள்ளன. வேங்கைப்புலி பாதுக்காப்புக்கான பன்னாட்டு விழிப்புணர்வை ஏற்படுத்துவதற்காக, 2014 FIFA கால்பந்து உலகக் கோப்பையில் ஈரான் தேசிய கால்பந்து அணியின் ஜெர்சியில் ஒரு விளக்கப்படம் பயன்படுத்தப்பட்டது.

இந்தியாவில் ஆங்கிலேயே ஆட்சிக் காலத்தில் *சிறுத்தை வேட்டை* மிகப் பெயர் பெற்று இருந்தது.இவற்றின் எண்ணிக்கை 20ம் நூற்றாண்டில் பெருமளவு குறைந்துவிட்டது. 1947ல் மத்திய பிரதேச சுர்குச மன்னர் இச்சிறுத்தையை வேட்டையாடியதே இதை இந்தியாவில் கடைசியாக பார்த்த ஆதாரம். உலகில் தற்போது இவை ஈரானில் மட்டுமே காணப்படுகின்றன.

## மேற்கோள்
# பனிச்சறுக்கு

**பனிச்சறுக்கு** என்பது பனி நடைக் கட்டைகளை பொருந்திய காலணிகளை அணிந்து பனியின் மேலே சறுக்கிய வண்ணம் பயணிக்கும் பொழுதுபோக்கு விளையாட்டாகும். பொழுதுபோக்கு மற்றும் விளையாட்டு போட்டிகள் மட்டுமல்லாமல் பனிச்சறுக்கு இராணுவ பயன்பாடுகளுக்கும், மிகுந்த பனிப்பொழிவு உள்ள இடங்களில் பயணிப்பதற்கும் பயன்படுகிறது. 1860 வரை பனிச்சறுக்கு, பனி அதிகமுள்ள இடங்களில் பயணிப்பதற்காகவே பயன்பட்டு வந்தது. 1860க்கு பிறகு பனிச்சறுக்கானது பொழுதுபோக்கு, உடற்பயிற்சி, விளையாட்டுப் போட்டிகள் போன்றவற்றிற்காகவும் அறிமுகப்படுத்தப்பட்டது. பலவிதமான போட்டி பனிச்சறுக்கு நிகழ்வுகள் பன்னாட்டு ஒலிம்பிக் குழு மற்றும் பன்னாட்டு பனிச்சறுக்கு கூட்டமைப்பினால் அங்கீகரிக்கப்பட்டுள்ளது. குளிர் நாடுகளில் இது ஒரு பிரபல விளையாட்டு ஆகும். குளிர்பிரதேச பழங்குடிகளே பனிச்சறுக்கு பற்றி அறிந்திருந்தனர்.

## வரலாறு

மிகப்பழமையான, மிகத் துல்லியமாக ஆவணப்படுத்தப்பட்ட பனிச்சறுக்கு தற்போதைய நார்வே மற்றும் ஸ்வீடனை சேர்ந்த பகுதிகளில் நடந்துள்ளதாக அறியப்பட்டுள்ளது. நார்வே நாட்டின் நார்லேண்ட் பகுதியில் உள்ள ரூடியில் அமைந்துள்ள, கிமு 5000 சார்ந்த பழமையான சிற்பங்கள், ஒற்றை பனிச்சறுக்கு குச்சியுடன் பனிச்சறுக்கு மனிதனை சித்தரிக்கின்றன. முதல் பழமையான பனிச்சறுக்கு ஸ்வீடனில் 4500 அல்லது 2500 கிமு-வில் நடந்துள்ளது.

## மேற்கோள்கள்
# பியூரான் (விண்கலம்)

| *பியூரான்* Буран |
| --- |
|
ஏவுதளத்தில் பியூரான் |
| நாடு |  சோவியத் ஒன்றியம் |
| Named after | "பனிப்புயல்" |
| முதல் பயணம் | 1K1 நவம்பர் 15, 1988 |
| கடைசிப் பயணம் | 1K1 நவம்பர் 15,1988 |
| திட்டங்களின் எண்ணிக்கை | 1 |
| பயணிகள் | 0 |
| விண்ணில் செலவழித்த நேரம் | 3 மணிநேரம் |
| சுற்றுகளின் எண்ணிக்கை | 2 |
| Status | திட்டம் கைவிடப்பட்டது; 2002-இல் பணிமனை இடிபாட்டில் ஒரு விண்கலம் அழிந்தது, இரு விண்கலங்கள் பாதுகாப்பாக சேமித்து வைக்கப்பட்டுள்ளன.  |

**பியூரான் விண்கலம்** என்பது (உருசியம்: Бура́н, பஒஅ: [bʊˈran], பனிப்புயல்) வடிவமைப்பிலும் செயல்பாட்டிலும் அமெரிக்காவின் விண்ணோடத்தை ஒத்த சோவியத் யூனியனின் சுற்றுப்பாதை வாகனமாகும். 1988-ஆம் ஆண்டில் மனிதரற்ற சோதனை பறத்தலுக்கு உட்படுத்தப்பட்டது; இதன்மூலம், விண்ணுக்கு அனுப்பப்பட்ட ஒரே சோவியத் விண்ணோடமாக இது திகழ்கிறது. சோவியத் யூனியனின் பிளவுக்குப் பிறகு, 1993-ஆம் ஆண்டில் *பியூரான் விண்கல* மேம்பாட்டுத் திட்டம் நிறுத்தப்பட்டது. பியூரான் விண்கலம், சோவியத் விண்ணோடமாக கருதப்பட்டது; இதன் வானூர்தி மட்டுமே மறுபயன்பாட்டுக்கு உகந்ததாகும் (உண்மையில், மறுபடியும் இது பறத்தலுக்கு பயன்படுத்தப்படவில்லை). விண்கலத்தின் முக்கியமான பகுதி - ஒரு முறை மட்டுமே பயன்படுத்தப்படக்கூடிய சக்திவாய்ந்த ஏவூர்தி பொறி (*எனெர்ஜியா*).

பைக்கானூர் விண்வெளி ஏவுதளத்தின் விமானப் பணிமனையில் நிறுத்தப்பட்டிருந்த பியூரான் விண்கலம் (பறத்தலுக்குப் பயன்படுத்தப்பட்டது), 2002-ஆம் ஆண்டில் பணிமனை இடிந்து விழுந்ததில் முற்றிலும் சேதமானது.

## குறிப்புதவிகள்

விக்கிமீடியா பொதுவகத்தில்,
 பியூரான் (விண்கலம்)
என்பதில் ஊடகங்கள் உள்ளன.